SPORT พุ่งกว่า 20% หลัง Q3/58 ทำเซอร์ไพรส์ พลิกกำไรกว่า 14 ลบ.
SPORT พุ่งกว่า 20% หลัง Q3/58 ทำเซอร์ไพรส์ พลิกกำไรกว่า 14 ลบ. โดย ณ เวลา 12.21 น. ราคาอยู่ที่ 1.96 บ. บวก 0.34 บ. หรือ 20.99% สูงสุดที่ 2.04 บ. ต่ำสุดที่ 1.60 บ. มูลค่าซื้อขายที่ 15.60 ลบ.
16 พ.ย. 2558

ผู้สื่อข่าวรายงานว่า ราคาหุ้นบริษัท สยามสปอร์ต ซินดิเคท จำกัด (มหาชน) หรือ SPORT ณ เวลา 12.21น. ราคาอยู่ที่ 1.96 บาท บวก 0.34 บาท หรือ 20.99% สูงสุดที่ 2.04 บาท ต่ำสุดที่ 1.60 บาท มูลค่าซื้อขายที่ 15.60 ล้านบาท ขณะที่ดัชนีตลาดหุ้นไทยโดยรวมลบ 0.74%
โดยปัจจัยที่ส่งผลให้ราคาหุ้นปรับตัวขึ้นแรงมาจากประเด็นที่ SPORT รายงานผลประกอบการประจำไตรมาส 3/58 มีกำไรสุทธิ 14.26 ล้านบาท กำไรสุทธิต่อหุ้น 0.04 บาท เทียบกับช่วงเดียวกันของปีก่อนที่ขาดทุนสุทธิ 54.54 ล้านบาท ขาดทุนสุทธิต่อหุ้น 0.16 บาท
ทั้งนี้ในไตรมาสดังกล่าวพลิกกำไรเนื่องจาก กำไรเพิ่มขึ้น 69.16 ล้านบาทหรือคิดเป็น 125.97% เมื่อเทียบกับช่วงเดียวกันของปีก่อน เกิดจากบริษัทมีการนโยบายการปรับลดต้นทุนผลิตและค่าใช้จ่าย โดยต้นทุนขายและบริการลดลง 89.27 ล้านบาทหรือ 16.83% เมื่อเทียบกับช่วงเดียวกันของปีก่อน เนื่องจากบริษัทมีนโยบายการปรับลดต้นทุนการผลิต          